KYK: Orkaan Laura bring verwoesting, Sasol sluit aanleg | Netwerk24
KYK: Orkaan Laura bring verwoesting, Sasol sluit aanleg
Deur Elvira Wood 27 Augustus 2020 17:21
Eers was dit die tropiese storm Harvey, en nou is dit die orkaan Laura wat Sasol laat asem ophou.
Die petrochemiese reus se aanleg by Lake Charles in die Amerikaanse deelstaat Louisiana is reg in die pad wat Laura gaan volg.
Die orkaan het vroeër Donderdag die Amerikaanse kus bereik.
Matebello Motloung, woordvoerder van Sasol, het aan Netwerk24 gesê dat die maatskappy deeglik daarvan bewus is.
Sy sê die maatskappy het dus besluit om dié aanleg, asook sy bedrywighede in Greens Bayo en Winnie, asook sy kantore in Houston – almal in die deelstaat Texas – tydelik te sluit.
Motloung sê die maatskappy sal die orkaan dophou en sal slegs sy bedrywighede hervat wanneer dit veilig is.
Sy wys daarop dat Lake Charles, wat Sasol 'n enorme $12,8 miljard uit die sak gejaag het, bykans voltooi is.
Wanneer Laura daaroor gaan beweeg, is dit dus oor 'n voltooide aanleg en nie weer een waar daar grootskaalse konstruksie aan die gang was soos in 2017 toe die storm Harvey daaroor beweeg het nie.
LEES OOK: Sasol en Harvey het nog nie koppe gestamp
Destyds het Sasol bykans geen groot vertragings ervaar weens die storm nie. Hy het destyds bouwerk aan die aanleg vir sewe dae gestaak.